b'\n_START_ARTICLE_\nSevran\n_START_SECTION_\nGeografija\n_START_PARAGRAPH_\nSevran le\xc5\xbei 18 km severovzhodno od sredi\xc5\xa1\xc4\x8da Pariza ob kanalu Ourcq. Ob\xc4\x8dina meji na severu na Villepinte, na vzhodu na Vaujours, na jugu na Livry-Gargan, na zahodu pa na Aulnay-sous-Bois._NEWLINE_Ob\xc4\x8dina je sestavljena iz devetih \xc4\x8detrti: Beaudottes s sektorji: Savigny (1957-1960), Vieilles Beaudottes (1972-1973), coll\xc3\xa8ge Galois in Nouvelles Beaudottes (1982-1992), Montceleux/Pont-Blanc s sektorji Montceleux, Erables, Pont-Blanc - gornji kraj in Pont-Blanc - spodnji kraj, Les Sablons, Freinville, Les Tr\xc3\xa8fles, Rougemont, Primev\xc3\xa8res/Savigny, Centre-ville in Perrin.\n_START_SECTION_\nAdministracija\n_START_PARAGRAPH_\nSevran je sede\xc5\xbe istoimenskega kantona, vklju\xc4\x8denega v okro\xc5\xbeje Le Raincy.\n_START_SECTION_\nZgodovina\n_START_PARAGRAPH_\nNekdaj majhna vas na ravnici Pays de France se je ob\xc4\x8dina v 60ih in 70ih letih 20. stoletja soo\xc4\x8dila z izgradnjo \xc5\xa1tevilnih novih sosesk in posledi\xc4\x8dno prirastkom \xc5\xa1tevila prebivalstva.'